નવરાત્રિમાં માની આરાધના નવ દિવસ ફરાળ કે કંદમૂળ ખાઈને કરવામાં આવે છે. માની આરાધના કરવાથી ભક્તનું મન-શરીર નિર્મળ બને છે. હૃદયમાં અન્ય વ્યક્તિના દુ:ખ-દર્દને અનુભવી શકવાનું બળ મળે છે. અનેક ભક્તો નવરાત્રિના દિવસોમાં મૌન વ્રત ધારણ કરે છે. એવું કહેવાય છે કે મનુષ્યનું આત્મબળ વધારવા માટે મૌન જેવું કોઈ શસ્ત્ર નથી. તેથી જ કહેવાયું છે કે તહેવાર કોઈપણ હોય મૌન ધારણ કરીને આત્મસંયમ દ્વારા વ્રત જપ તપ કરવાથી તેનું ફળ અદ્ભુત મળે છે.